
    Dolnohronské rozvojové partnerstvo OZ
vyhlasuje
VÝZVU NA PREDKLADANIE
projektových návrhov - žiadostí  o dotáciu

v rámci  Nástroja 2 Leader nsk
Kód výzvy:  NSK/LEADER2/2022-Op123
Dolnohronské rozvojové partnerstvo OZ (ďalej len „DRP OZ“) vyhlasuje dňa 31.01.2022 na základe rozhodnutia Výkonného orgánu OZ DRP Výzvu na predkladanie projektových návrhov – žiadostí o dotáciu v rámci Nástroja 2 LEADER NSK na rok 2022 v termíne od 31.01.2022 do 25.02.2022 pre opatrenia :
Opatrenie 1. Podpora základných služieb a rozvoja obcí na vidieku 

Cieľ opatrenia: Zlepšiť kvalitu života obyvateľstva žijúceho na vidieku Nitrianskeho kraja podporou rozvoja základných a doplnkových služieb.
Aktivita 1.1. Úprava verejných priestranstiev 

Podaktivity: 
- výstavba, rekonštrukcia a úprava verejných priestranstiev, parkov, detských ihrísk, drobnej architektúry a verejného osvetlenia, 
- výsadba živých plotov, stromoradia, bodovej a skupinovej vegetácie, 
- výstavba, rekonštrukcia a úprava rekreačných oddychových zón, 
- výstavba, rekonštrukcia a oprava miestnych lávok, chodníkov, cyklotrás vrátane spevnených plôch a cyklistických odpočívadiel, 
- budovanie prvkov na zvyšovanie bezpečnosti cyklistickej a pešej dopravy, 
- výstavba, rekonštrukcia a oprava autobusových zastávok, 
- rekonštrukcia a modernizácia objektov spoločenského významu (budovy obecného úradu, kultúrneho domu, materskej školy, základnej školy) vrátane ich okolia, 
- rekonštrukcia a oprava drobných sakrálnych pamiatok, historických fontán, dedinských múzeí a pamätníkov, 
- investície do energie z obnoviteľných zdrojov a investície do zavádzania úsporných opatrení s energiami a s tým súvisiaca rekonštrukcia príp. modernizácia objektov spoločenského významu (budovy obecného úradu, kultúrneho domu, materskej školy, základnej školy). 
Aktivita 1.2. Environmentálne aktivity 

Podaktivity: 
- odstránenie čiernych skládok, 
- propagačné aktivity v environmentálnej oblasti, 
- informačné kampane a vzdelávacie aktivity k problematike odpadov, 
- zriadenie a vybavenie kompostoviska, vrátane vybudovania a modernizácie prístupových komunikácií, 
- zriadenie zberných miest vrátane vybudovania a modernizácie prístupových komunikácií; 
- realizácia preventívnych opatrení pred povodňami (napr. zatrávňovanie plôch a vytváranie prechodných zelených pásov, remíziek, malých vodných prvkov v intraviláne obce, čistenie priekop slúžiacich na odvádzanie dažďových vôd), 
- podpora technológií na spracovanie bioodpadu, 
- vypracovanie štúdie, analýzy nakladania s komunálnym odpadom vrátane biologicky rozložiteľného odpadu, 
- vypracovanie koncepcie, stratégie zameranej na využitie energie z bioodpadu, 
- zakladanie vegetačných striech na verejných budovách, zber dažďovej vody z nepriepustných povrchov (striech) do podzemných a nadzemných nádrží a jej využitie ako závlahovej vody pre verejnú zeleň, budovanie dažďových záhrad, použitie tieniacich prvkov – slnolamov v kombinácii s ochladzujúcimi účinkami vegetácie, budovanie stabilných vodných prvkov, retenčných nádrží, vsakovacích pásov a infiltračných priekop, 
- hmyzie hotely, kvetinové a bylinkové záhony, 
- výsadba starých a tradičných, lokálnych odrôd drevín a zelene v intravilánoch i extravilánoch obcí, výsadba obecných sadov a permakultúrnych záhrad, 
- sanácia chránených prírodných areálov, ošetrenie stromov napadnutých škodcami, dosadenie porastu mladými stromami. 
Aktivita 1.3. Verejné informačné systémy a značenia 

Podaktivity: 
- výstavba, rekonštrukcia a oprava informačných propagačných tabúľ, 
- výstavba, rekonštrukcia a oprava turistických značení, 
- investície do turistickej a rekreačnej infraštruktúry, 
- rekonštrukcia a modernizácia verejného obecného rozhlasu vrátane rekonštrukcie rozhlasovej ústredne a rozšírenia rozhlasového vedenia; 
- zriadenie a prevádzka webovej stránky zameranej na propagáciu projektu financovaného z dotácie LEADER NSK.
Opatrenie 2. Rozvoj vidieckej spoločnosti a podpora tradícií 

(Cieľ opatrenia: Podporovať zlepšenie podmienok pre spoločenské aktivity, remeselné zručnosti, zachovanie a rozvoj tradícií vo vidieckych obciach Nitrianskeho kraja)
Aktivita 2.1. Spoločenské podujatia v obciach a mikroregióne 

Podaktivity: 
- organizácia aktivít miestnych remeselníkov, 

- podpora kreatívneho priemyslu formou podpory zriadenia a technického / technologické vybavenia priestorov pre prevádzkovanie workshopov a tvorivých dielní (stolárstvo, hrnčiarstvo, tkanie a spracovanie ľanu, textilné techniky ako šitie, paličkovanie, háčkovanie, tvorba a oprava krojov), 
- marketing špecifických regionálnych produktov, 
- materiálno - technické zabezpečenie spoločenských podujatí. 
Aktivita 2.2. Podpora činnosti spolkov, združení a podnikateľov 

Podaktivity: 
- podpora činnosti a aktivít spolkov, združení a podnikateľských subjektov v súlade s ich predmetom činnosti resp. predmetom podnikania, 
- nákup technológií, vybavenia (stroje a technika), náradia a ochranných pracovných pomôcok, 
- podpora lokálnej produkcie, odbytové reťazce, podpora spracovania a výroby potravinárskych produktov (spracovanie hrozna, výroba vína, spracovanie a výroba produktov z ovocia, spracovanie bylín, spracovanie a výroba produktov z jedlých gaštanov, spracovanie a výroba produktov z ľanu), 
- podpora účasti na výstavách, 
- tvorba, tlač a vydanie informačných a propagačných publikácií, katalógov a iných mediálnych výstupov, 
- vzdelávacie aktivity (napr. pre záujemcov o regionálne značenie).
Príjímanie projektových návrhov – žiadostí o dotáciu (ďalej „žiadostí“) bude do 20.02.2022 e-mailom (poslať žiadosti vo formáte Word, bez príloh), po ich kontrole a odstránenie formálnych nedostatkov (napr. ich doplnenie) bude osobné prevzatie tlačenej verzie žiadostí spolu s povinnými prílohami dňa 25.02.2022 v priestoroch kancelárie OZ DRP v Želiezovciach, na adrese SNP 2, II. poschodie, Mestský úrad. 
Rozpočet:
V súlade s ročnými limitmi stanovenými vo Všeobecne záväznom nariadení Nitrianskeho samosprávneho kraja č. 10/2020 o poskytovaní dotácií z rozpočtu Nitrianskeho samosprávneho kraja na podporu implementácie Stratégií CLLD miestnych akčných skupín na území Nitrianskeho kraja a v príslušných ustanoveniach Programového manuálu 2 LEADER NSK.
Pokyny:
· Aktuálna verzia Programového manuálu 2 LEADER NSK (ďalej „PM 2“) je zverejnená na web stránke OZ DRP a dostupná v kancelárii OZ DRP (aj v prílohe)
· Žiadosť sa predkladá v 2+1 vyhotoveniach (tlačená verzia - originál, kópia, elektronická verzia - .doc súbor) v kancelárii OZ DRP SNP 2, II. poschodie, Mestský úrad.  
· Žiadosti je možné predkladať len v rámci vyhláseného výberového kola, a to v termíne uvedenom v danej výzve.
· Žiadosť sa predkladá kompletná a musí obsahovať všetky požadované prílohy v zmysle zoznamu povinných príloh.
· Žiadateľ je povinný splniť všetky výberové kritériá pre projekty uvedené v PM 2 a schválené Výkonným orgánom OZ DRP.
· Pred podpisom Zmluvy o poskytnutí dotácie neexistuje právny nárok na poskytnutie dotácie.
· Oprávnený žiadateľ (konečný užívateľ) môže v rámci tejto výzvy predložiť len jednu žiadosť.

· Bližšie informácie týkajúce sa výzvy je možné získať v kancelárii OZ DRP, adresa: SNP 2, II. poschodie, Mestský úrad; telefón: 0908 230 010; e-mail: garam.volgye@gmail.com.
V Želiezovciach, dňa 31.01.2022
                                   
Attila Farkas Mgr.                         
      

 predseda, OZ DRP
Prílohy:

· Projektový návrh – žiadosť o dotáciu (formulár);

· Návrh zmluvy o poskytnutí dotácie
· vzor Čestné prehlásenie-dobrovoľná práca v projekte
· vzor Čestné prehlásenie-nerelevantnosť príloh
· Programový manuál 2 („PM 2“)

· VZN NSK č. 10/2020
Tento projekt je spolufinancovaný z rozpočtu Nitrianskeho samosprávneho kraja


[image: image1.png]Nitriansky samospravny kraj



